 ఆ కాగితంలో పై విధంగా వ్రాసుంది....ఆఖరి వాక్యమే బాగా కదిలించింది మధును. శేట్ మరోసారి టోటల్ చెప్పబోతుండగా అనుకొని సమయంలో అర్ధాంతరంగా ఫోన్ మోగింది......ఎవరూ ఎత్తలేదు....అలాగే మ్రోగుతూ ఫోన్...లెక్కేస్తూ శేట్.....
 
 ప్రదీప్ ముఠాను దెబ్బతీసే ప్లాన్స్ లో మధు, చందూ___వీటన్నింటికీ అతీతమైన స్థితిలో మనోహర్.....
 
 ఎంతో విలువైన ఫోన్ తమకోసం నిరీక్షిస్తోందన్న ఆలోచనగానీ, ఆశగానీ అక్కడెవరికీ లేదు.
 
 విసుగ్గా చూస్తున్నారు ఫోన్ వేపు ఫోన్ మోగడం ఆగిపోయింది.
 
 కాస్తంత రిలీఫ్ ఫీలవుతుండగా మరలా మోగింది.
 
 విసుగ్గా, విసురుగా మధు ఎత్తాడు ఫోన్-ఆ ఫోన్ పట్ల అక్కడున్న ఎవ్వరికీ ఆసక్తిలేదు.
 
                               * * * 
 
 ఫోన్ లో మాట్లాడుతున్న మధు ముఖంలో క్రమంగా మార్పు రానారంభించింది. మరికొద్ది క్షణాల్లోనే మధు ఆనందంతో ఎగిరి గంతేసి నంత పని చేస్తూ ఫోన్ మనోహర్ కి అందిస్తూ "తరంగణి సార్! కలకత్తా నుండి హైదరాబాద్ వచ్చేసింది..... మోడలింగ్ కి ఒప్పుకునేలా వుంది" అన్నాడు.
 
 మధు ఏం, అన్నాడో ఒక్కక్షణం మనోహర్ కి, చందూకి అర్ధం కాలేదు. అర్ధమయ్యేసరికి ఓ ఆనంద తరంగం ఉప్పెనలా వూపేసింది మనోహర్ ని.
 
 మనోహర్ విస్మయ పడుతూనే ఫోన్ అందుకున్నాడు.
 
 "హలో మనోహర్ ని మాట్లాడుతున్నాను......"
 
 "మిస్టర్ మనోహర్! తరంగిణిని మాట్లాడుతున్నాను......"
 
 ఆమె గొంతు గుర్తుపట్టాడు మనోహర్......కాని షాకింగ్ గా ఉన్న ఆ స్థితిలో ఏం మాట్లాడాలో తెలియక మౌనంగా వున్నాడు.
 
 "మోడలింగ్ చేయనని మిమ్మల్ని అప్ సెట్ చేశాను గదా....సారీ నా చుట్టూ పన్నిన వల నన్ను అంతలా భయపెట్టింది....అందుకే భయపడి కాదన్నాను. కాని మిమ్మల్ని మీకు తెలియకుండానే ఢిల్లీ ఎయిర్ పోర్టులో చూసినప్పుడు మంచి ఇంప్రెషన్ కలిగింది.ఆ తరువాత నన్ను పట్టుకొనేందుకు మీరు పడుతున్న శ్రమ చూసి చాలా బాధపడ్డాను. ఫస్ట్ ఇంప్రెషన్ ఈజ్ బెస్ట్ ఇంప్రెషన్ లవ్ ఎట్ ఫస్ట్ సైట్ లాంటి వాటిని నేను ఇంత కాలం నమ్మేధాన్నిగాదు......కాని...." ఆమె కంఠంలో బలవంతాన ఆనంధాన్ని, ఓ మధురమైన భావనను అదిమిపెడుతున్న శబ్దతరంగాల్లా సున్నితంగా టెలిఫోన్ డ్రయాఫ్రమ్ పై.....
 
 అయినా మనోహర్ కి అనుమానంగానే వుంది. ఆమె ఒప్పుకుంటుందో లేదోనని.
 
 "మీ గురించి నేను ఫ్యారిస్ లో కూడా విన్నాను. మీరెంత ఫెంటాస్టిక్ యాడ్ ఫోటో గ్రాఫరో ఇకక్డికి వచ్చాక నా ఫ్రెండ్ సరితాదేవి ద్వారా విన్నాను. మీ అంత మంచి ఫోటోగ్రాఫర్ కి మోడలింగ్ చేయటం నా అదృష్టం. అన్నిటికన్నా గొప్ప అదృష్టం, అనుభూతి ఏమిటో తెలుసా నా కోసం మీరు తిరగటం. దానిలో ఒక మొదల కోసం ఒక ఫోటోగ్రాఫర్ తిరుగున్నట్లు ఊహించుకోలేదు. ఓ అందమైన అమ్మాయి కోసం ఒక అందమైన అబ్బాయి తిరుగుతున్న మధుర భావం. ఈ భావం ఎన్నికోట్లు పెట్టినా రాదు. అందుకే మీరు పోలీస్ స్టేషన్ లో డబ్బులన్నప్పుడు కోపం వచ్చింది.
 
 మీరు వేవరింగ్ లో వుండి గమనించలేదు గాని, మిమ్మల్ని తొలిసారి చూసినపుడు నా కళ్ళలో కదలాడిన సుమధుర దరహాసాన్ని గమనించలేదు. గమనిస్తే మీరిప్పుడు ఇంత అప్ సెట్ అయి వుండేవారుగాదు. నా పొజిషన్ లో మగవారుంటే నాలుగుతన్ని అయినా మోడలింగ్ కి ఒప్పించేవారు. కాని ఒక ఆడదానిపట్ల మీరు అలా అనుచితంగా ప్రవర్తించలేని మీ నిస్సహాయత నేను గమనించాను. మీరు స్త్రీపట్ల ప్రదర్శించే ఈ గౌరవమే నాకు నచ్చింది. నను మోడల్ గా ఊహించుకుంటూ నన్ను మీరు చూసిన చూపుల్లో వెకిలితనం లేదు. కాంక్షలేదు. ఒక అద్భుతమైన అందాన్ని చూసిన గౌరవప్రదమైన విస్మయానంధం కనిపించింది. నేనో అద్భుతమైన అందగత్తెనని నాకు తెలుసు. ఎంతోమంది నా వేపు, న అందం వేపు లాలనతో చూట్టం తెలుసు. కాని తొలిసారి నా అందానికి నీరాజనాలిస్తూ చూసింది మీరే. ఇవన్నీ ఎలా గమనించానని మీకు అనుమానం రావచ్చు. నా సబ్జెక్టు సైకాలజీ. ఇతరుల మనస్త్తత్వాన్ని కనిపెట్టటం నాకు మహా సరదా.
 
 బుద్దూలా వున్న మిమ్మల్ని చూడగానే సరదాగా ఏడిపించాలని, ఉక్రోషం తెప్పించాలని తెగ ముచ్చటేసింది. కాని నేనున్న స్థితి అందుకు అంగీకరించదు.
 
 ఐ లైక్ యూ...... ఐ లవ్యూ......
 
 చిత్రంగా వుందికదూ....... ప్రేమ అనేది కొన్ని రోజులు చూసుకున్నాకే, కసి తిరిగాకే పుట్టాలని లేదు.
 
 మీరు అందంగా వున్నారని, గుడ్ ఫోటోగ్రాఫర్ అని ప్రేమించలేదు. మీ ముఖంలో నేను పసిగట్టిన భావాలు మిమ్మల్ని ప్రేమించేలా చేశాయి. అది అప్పుడే చెప్పాలనుకున్నాను. కాని నేను మెడలో ఈ ప్రమాదంలో కూరుకుపోయివున్నాను. ఆప్రమాదం నన్నేదో చేస్తుందని గాదు మీకేమి కాకూడదని! మీకు దగ్గర్లోనే వుండి మిమ్మల్ని చాలాసార్లు గమనించాను. తనివితీరా చూసుకున్నాను. మీకు ఎదుటపడాలని, ఓ అద్భుత మైన అమ్మాయి జీవితపు తొలిముద్దు మీపై ముద్రించాలని ఎంతగానో అనుకునేదాన్ని.
 
 కాని అనుక్షణం నా వెనుక నీడలా విక్రమ్ మనుషులు.
 
 ప్రతిసారి నా అచూకీకి చేరువగా వచ్చి వెళుతుంటే తీవ్రమైన అసంతృప్తికి గురయ్యేదాన్ని. ఈ గేమ్ లో ఇరుక్కోకుండా ఇద్దరం ఫ్రీగా వుంటే నా చిలిపి అల్లరికి మీరు అదిరిపోయేలా చేసేదాన్ని మీరు నిజంగానే బుద్దు. లేకుంటే కలకత్తాలో నేను నిజంగానే బెంగుళూరు వెళ్ళేది కనుక్కోకుండానే బెంగుళూరు వెళ్ళారు. నేను కలకత్తాలోనే వున్న విషయం మీరు కనుక్కోగలరని నాకు తెలుసు. కాని అంత లేట్ గానా....? కలకత్తాలో అన్ని హోటల్స్ లో చెక్ చేసి మీరున్న హోటల్ ఎందుకు చెక్ చేయనట్లు.....?! నేనదే హోటల్ లో వుండగా ఇక్కడే ఎందుకుంటుందనా....? WBD 7777 ని మొదట్లోనే పట్టుకోవచ్చుగా......వీటిని బట్టి మీరు మీవృత్తిలోనే గొప్ప. మిగతావిషయాల్లో బుద్దు......బుద్దు అయిన వాళ్ళని నేను ఏమని వెక్కిరిస్తానో తెలుసా......వె.....వె.....వ్వె ..... వ్వె కోపం వచ్చిందా....?
 
 మొన్నటివరకూ ఈ ప్రమాదంలో నేనేమైపోతానో అని భయంగా వుండేది, ఆ తరువాత ఏమైపోయినా ఫర్వాలేదనే వైరాగ్యం వచ్చింది.
 
 కాని ఇప్పుడు నాకు నా చుట్టూ బిగిసిన ఉచ్చునుండి బయటకు రావాలని వుంది. నేను యవ్వన ఆరంభ దశనుంచి నా ప్రియుడు అలా వుండాలి అని కలలు కనేదాన్ని. నా ఊహలన్నీ మీ వలనే నిజమవుతాయి. కనుక నేను బయటపడాలి. ఆ పని మీరు చేయండి. మీ ఊహకు మించి నేను మీ మోడల్ గా సహకరిస్తాను. కాని ఇదంతా మీ కోసమే" మాట్లాడటం ఆపింది.
 
 అందులో ఓ శబ్దం...... మధురమైన ధ్వని......నరాల్ని జివ్వునలాగే ఓ తరంగం. అంతా వింటున్న మనోహర్ కి అలౌకిక స్థితి ఎదురయింది.
 
 ఆమె దొరకటం, ఆమె కోర్కె.....అన్నీ మనోహర్ కి ఆశ్చర్యంగా వున్నాయి.
 
 "ఏమిటాలోచిస్తున్నారు? మీ పందెంలో మీరు ఓడిపోయే గడువు దగ్గరవటం లేదూ......కమాన్ హేండ్సమ్.....పట్టుదల రెట్టింపు చేసుకుంటూ లే.....దెబ్బకుదెబ్బ తీయి.....తెలివిగా..... దిమ్మ తిరిగేలా..... మరిక లేవకుండా.....అంత జరిగాక నీకిక మంచిచెడ్డల మీమాంస వద్దు.....మీకోసం ప్రాణాలివ్వటానికైనా సిద్దంగా వున్నాను. కమాన్.... నీ అస్త్రాన్ని సంధించు..... విజ్రుంభించు......అందర్నీ మట్టిగరిపించు. వృత్తిలోనేకాదు అన్నిటిలోనూ సమర్ధుడైన వాడ్నే ఏ అమ్మాయి అయినా నచ్చుతుంది......కమాన్ .... మూవ్..... మూవ్.....ఐ సే.....బుద్దూ...." జల తరంగణిలా మనోహర్ ని.... ఉసిగొల్పుతూ నవ్వింది తెరలు తెరలుగా.
 
 క్షణాల్లో తేరుకున్నాడు మనోహర్..... యుద్దానికి సిద్దపడుతున్న సైనికుడిలా వీరావేశంతో లేచాడు. "చెప్పండి..... మీ చుట్టూ బిగుసుకున్న ఉచ్చు ఎలాంటిది......?"
 aa kaagitamlo pai vidhamgaa vraasundi....akhari vaakyame baga kadilinchindi madhunu. shet marosari total cheppabotundagaa anukoni samayamlo ardhaantaramgaa fon mogindi......evaruu ettaledu....alaage mrogutu fon...lekkestu shet.....
 
 pradip mutaanu debbatise plans loo madhu, chanduu___veetannintikii ateetamaina sthitilo manohar.....
 
 entho viluvaina fon tamakosam nireekshistondanna aalochanagaanii, aasagaanii akkadevariki ledu.
 
 visuggaa chustunnaru fon vepu fon mogadam aagipoyindi.
 
 kaastanta releaf pheelavutundagaa marala mogindi.
 
 visuggaa, visurugaa madhu ettaadu fon-aa fon patla akkadunna evvarikee aasaktiledu.
 
                               * * * 
 
 fon loo maatlaadutunna madhu mukhamlo kramangaa maarpu raanaarambhinchindi. marikoddi kshanaallone madhu aanandamtho egiri gantesi nanta pani chestu fon manohar ki andistuu "tarangani sar! kalakatta nundi hyderabad vachesindi..... modaling ki oppukunela vundi" annadu.
 
 madhu yem, annado okkakshanam manohar ki, chanduki ardham kaaledu. ardhamayyesariki oo aananda tarangam uppenala voopesindi manohar ni.
 
 manohar vismaya paduthoone fon andukunnadu.
 
 "halo manohar ni maatlaadutunnaanu......"
 
 "mister manohar! taranginini maatlaadutunnaanu......"
 
 aame gontu gurthupattaadu manohar......kaani shaking gaa unna aa sthitilo yem matladalo teliyaka mounamgaa vunnadu.
 
 "modaling cheyanani mimmalni ap sett cheshaanu gadaa....saarii naa chuttu pannina vala nannu antalaa bhayapettindi....anduke bhayapadi kaadannaanu. kaani mimmalni meeku teliyakundaane dhilli air portulo chusinappudu manchi impression kaligindi.aa taruvaata nannu pattukonenduku meeru padutunna shrama chusi chala badhapaddanu. fust impression eez best impression lav ett fust sait lanti vaatini nenu inta kaalam nammedhaannigaadu......kaani...." aame kanthamlo balavantaana aanandhaanni, oo madhuramaina bhavananu adimipedutunna sabdataramgalla sunnitamgaa telifon drayafram pai.....
 
 aina manohar ki anumaanamgaane vundi. aame oppukuntundo ledonani.
 
 "mee gurinchi nenu faris loo kuudaa vinnaanu. meerentha fentastic yad photo graphero ikakdiki vachaka naa frend saritadevi dwara vinnaanu. mee anta manchi photographer ki modaling cheyatam naa adrushtam. annitikanna goppa adrushtam, anubhooti emito telusa naa kosam meeru tiragatam. daanilo oka modala kosam oka photographer tirugunnatlu oohinchukoledu. oo andamaina ammai kosam oka andamaina abbai tirugutunna madhura bhavam. ee bhavam ennikotlu pettina raadu. anduke meeru polies station loo dabbulannappudu kopam vachindi.
 
 meeru vavering loo vundi gamaninchaledu gaani, mimmalni tolisari chusinapudu naa kallalo kadalaadina sumadhura darahaasaanni gamaninchaledu. gamaniste meerippudu inta ap sett ayi vundevaarugaadu. naa position loo magavarunte naalugutanni aina modaling ki oppinchevaaru. kaani oka aadadaanipatla meeru alaa anuchitamgaa pravartinchaleni mee nissahaayata nenu gamaninchaanu. meeru streepatla pradarsinche ee gowravame naaku nachindi. nanu modal gaa oohinchukuntu nannu meeru chusina choopullo vekilitanam ledu. kankshaledu. oka adbhutamaina andaanni chusina gouravapradamaina vismayaanandham kanipinchindi. neno adbhutamaina andagattenani naaku telusu. entomandi naa vepu, na andam vepu laalanatho chuuttam telusu. kaani tolisari naa andaaniki neeraajanaalistuu chusindi meere. ivannee ela gamaninchaanani meeku anumanam raavacchu. naa sabjektu cycology. itarula manasttatvaanni kanipettatam naaku mahaa sarada.
 
 buddula vunna mimmalni chudagaane saradaagaa edipinchaalani, ukrosham teppinchaalani tega muchatesindi. kaani nenunna sthiti anduku angeekarinchadu.
 
 ai laik uu...... ai lavyu......
 
 chitramgaa vundikaduu....... prema anedi konni rojulu chusukunnake, kasi tirigaake puttaalani ledu.
 
 meeru andamgaa vunnaarani, gud photographer ani preminchaledu. mee mukhamlo nenu pasigattina bhaavaalu mimmalni preminchela chesaayi. adhi appude cheppaalanukunnaanu. kaani nenu medalo ee pramaadamlo kuurukupoeyivunnaanu. aapramaadam nannedo chestundani gaadu meekemi kaakuudadani! meeku daggarlone vundi mimmalni chaalaasaarlu gamaninchaanu. tanivitiira chusukunnanu. meeku edutapadaalani, oo adbhuta maina ammai jeevitapu tolimuddu meepai mudrinchaalani entagaano anukunedaanni.
 
 kaani anukshanam naa venuka needala vikram manushulu.
 
 pratisaari naa achukiki cheruvagaa vachi velutunte teevramaina asantruptiki gurayyedaanni. ee game loo irukkokunda iddaram freega vunte naa chilipi allariki meeru adiripoyela chesedaanni meeru nijamgaane buddu. lekunte kalakattaalo nenu nijamgaane benguluru velledi kanukkokundane benguluru vellaaru. nenu kalakattaalone vunna vishayam meeru kanukkogalarani naaku telusu. kaani anta late gana....? kalakattaalo anni hotals loo chec chesi meerunna hotal enduku chec cheyanatlu.....?! nenade hotal loo vundagaa ikkade endukuntundanaa....? WBD 7777 ni modatlone pattukovachhugaa......veetini batti meeru meevruttilone goppa. migatavishayaallo buddu......buddu ayina vaallani nenu emani vekkiristaano telusa......ve.....ve.....vve ..... vve kopam vachinda....?
 
 monnativarakuu ee pramaadamlo nenemaipotano ani bhayamgaa vundedi, aa taruvaata emaipoina farvaledane vairagyam vachindi.
 
 kaani ippudu naaku naa chuttu bigisina uchunundi bayataku ravalani vundi. nenu yavvana aarambha dasanunchi naa priyudu alaa vundaali ani kalalu kanedaanni. naa oohalannee mee valane nijamavutaayi. kanuka nenu bayatapadaali. aa pani meeru cheyandi. mee oohaku minchi nenu mee modal gaa sahakaristaanu. kaani idantaa mee kosame" matladatam aapindi.
 
 andulo oo sabdam...... madhuramaina dhwani......naraalni jivvunalaage oo tarangam. antaa vintunna manohar ki aloukika sthiti edurayindi.
 
 aame dorakatam, aame korke.....annee manohar ki aascharyamgaa vunnayi.
 
 "emitalochistunnaru? mee pandemlo meeru odipoye gaduvu daggaravatam ledhoo......kaman handsam.....pattudala rettimpu chesukuntu lee.....debbakudebba teeyi.....telivigaa..... dimma tirigela..... marika levakunda.....anta jarigaaka neekika manchicheddala meemansa vaddu.....meekosam praanaalivvataanikainaa siddamgaa vunnaanu. kaman.... nee astraanni sandhinchu..... vijrumbhinchu......andarnee mattigaripinchu. vruttiloonekaadu annitiloonuu samardhudaina vadne e ammai aina nachutundi......kaman .... moov..... moov.....ai see.....budduu...." jala taranganila manohar ni.... usigolputuu navvindi teralu teralugaa.
 
 kshanaallo terukunnadu manohar..... yuddaaniki siddapadutunna sainikudila veeraavesamto lechaadu. "cheppandi..... mee chuttu bigusukunna uchu elaantidi......?"